సారా అర్జున్

సారా అర్జున్ (ఆంగ్లం: Sara Arjun) భారతీయ నటి, ఆమె ప్రధానంగా తమిళం, హిందీ సినిమాలతో పాటు వాణిజ్య ప్రకటనలలో నటిస్తుంది. విక్రమ్ నటించిన తమిళ చిత్రం థైవ తిరుమల్ తో ఆమె బాలతారగా తమిళ చిత్ర పరిశ్రమలోకి అడుగుపెట్టింది. ఆమె తమిళం, హిందీలతో పాటు తెలుగు, మలయాళం చిత్రాలలోనూ బాలనటిగా అనేక సినిమాలు చేసింది. 2015లో దాగుడుమూత దండాకోర్ సినిమాలో రాజేంద్రప్రసాద్ మనవరాలిగా పాత్ర పోషించింది.

 బాల్యం 
సారా అర్జున్ 2005 జూన్ 18న మహారాష్ట్రలోని ముంబైలో జన్మించినది. సారా తండ్రి రాజ్ అర్జున్. ఆయన రౌడీ రాథోడ్ సహా పలు హిందీ భాషా చిత్రాల్లో, సీరియల్స్, వెబ్ సిరీస్ లలో నటించాడు. తల్లి సన్యా డ్యాన్స్ టీచర్. వారు మొదట భోపాల్ లో నివసించారు, ఆ తరువాత, వారి కుటుంబం 2000 నుండి ముంబైకి మారింది.

ఆమె తమ్ముడు సుహాన్ 2016లో విడుదలైన డిన్నర్ అనే లఘు చిత్రంలో నటించాడు.

 నటనా జీవితం 
సారా అర్జున్ తన తల్లిదండ్రులతో కలిసి ఒక మాల్ లో ఒక వాణిజ్య ప్రకటనల సంస్థకు  కనిపించిన తరువాత తన మొదటి వాణిజ్య ప్రకటన కోసం షూట్ చేసినప్పుడు ఆమె వయస్సు ఏడాదిన్నర, తరువాత, ఆమె మెక్ డొనాల్డ్స్ తో సహా పలు బ్రాండ్ల కోసం దాదాపుగా వంద యాడ్ ఫిల్మ్ లలో కనిపించింది. థైవ తిరుమల్ (తెలుగులో నాన్న ) చలనచిత్రం లో సారా అర్జున్  నటనకు మంచి ఆదరణ లభించింది. ఇప్పటి వరకు 15 చిత్రాలకు పైగా నటించిన ఆమె పొన్నియిన్ సెల్వన్ చిత్రంలో నందిని యువతిగా ఉన్న పాత్ర పోషించి సానుకూల సమీక్షలను అందుకుంది. 

 గుర్తింపు 
సంవత్సరంపురస్కారంవిభాగంఫలితంమూలాలు2011విజయ్ స్పెషల్ జ్యూరీ అవార్డుఉత్తమ బాలనటి (స్పెషల్ జ్యూరీ మెన్సన్)విజేత2013సైమా అవార్డ్ ఫర్ బెస్ట్ తమిళ చైల్డ్ ఆర్టిస్ట్‌బెస్ట్ చైల్డ్ ఆర్టిస్ట్నామినేట్ చేయబడింది2014విజయ్ అవార్డ్ ఫర్ బెస్ట్  చైల్డ్ ఆర్టిస్ట్‌బెస్ట్ చైల్డ్ ఆర్టిస్ట్విజేత201619వ ఏషియానెట్ ఫిల్మ్ అవార్డ్బెస్ట్ చైల్డ్ ఆర్టిస్ట్నామినేట్ చేయబడింది

 మూలాలు 

వర్గం:భారతీయ సినిమా నటీమణులు
వర్గం:నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:తెలుగు సినిమా నటీమణులు